User talk:Rafsan Saim

বাংলাদেশের একটি প্রত্যন্ত এবং অবহেলিত জনপদ হলো কুড়িগ্রাম জেলার চিলমারী উপজেলা। স্বাধীনতা যুদ্ধ চলাকালীন উপজেলাটি যৌথভাবে ৬ নম্বর ও ১১ নম্বর সেক্টরের অধীনে ছিল।

চিলমারীর পার্শ্ববর্তী রৌমারী উপজেলা পুরো নয় মাস মুক্তাঞ্চল থাকার কৃতিত্ব অনেকটাই চিলমারী উপজেলার বীর মুক্তিযোদ্ধা ও অন্য অঞ্চল থেকে দায়িত্ব প্রাপ্ত বীর মুক্তিযোদ্ধাদের দিতেই হবে। যে বিপ্লবী চেতনা ও রঙিন স্বপ্ন নিয়ে চিলমারীর মানুষ একটি স্বাধীন দেশের স্বপ্ন বুনেছিল বঙ্গবন্ধু শেখ মুজিবুর রহমান ঐতিহাসিক ভাষনে তা পূরণে কাঁধে কাঁধ মিলিয়ে লড়াই করে গেছে জিয়াউর রহমানের সাথে ( কোদালকাঠির যুদ্ধে)। তবে স্বাধীনতার পঞ্চাশ বছর পরেও মেলেনি প্রকৃত স্বাধীনতা, দারিদ্র্য থেকে মুক্তি, শোষণ- নিপীড়ন থেকে পরিত্রাণ, খুব একটা বাড়েনি শিক্ষা ও স্বাক্ষরতার হার। ফলশ্রুতিতে জীবন মানের খুব একটা উন্নয়ন হয় নি। এককভাবে কোন সরকারকে দায় দিতে আমি নারাজ। তবে স্বাধীনতা পরবর্তী সময়ে প্রতিটি সরকারই স্নেহময় দৃষ্টিতে তাকিয়েছে চিলমারীর দিকে।

বছরের পর বছর দারিদ্র্য চ্যাম্পিয়ন হওয়া চিলমারী কৃষিভিত্তিক সমাজ ব্যবস্থা থেকে বের হতে পারে নি খুব একটা। দারিদ্র্যের অন্যতম কারণও বাংলাদেশের ভঙ্গুর কৃষি ব্যবস্থা। তবে প্রথম ও প্রধান কারন নদী ভাঙ্গন। শেখ হাসিনার নেতৃত্বাধীন আওয়ামী লীগ সরকার ২০০৯ সালে একনেকে চিলমারী নদীতীর রক্ষা বাধ পাশ করলে বদলে যেতে শুরু করে চিলমারীর দৃশ্যপট। কাজে অনিয়ম দুর্নীতির অভিযোগ থাকলেও তখন পর্যন্ত সেটা চিলমারীর অন্যতম বড় প্রজেক্ট। অবহেলিত মানুষগুলো তখন আন্দাজও করতে পারে নাই তাদের ভাগ্যের চাকা কিভাবে ঘুরতে চলেছে। সময়ের সাথে নদীতীর রক্ষা বাধের পরিধি যত বেড়েছে চিলমারী তত সামনে এগিয়েছে। আজ একযুগ পরে চিলমারী আর বাংলাদেশের সবচেয়ে গরীব উপজেলা নয়। এখন রাজিবপুর সবচেয়ে গরীব উপজেলা। নদী ভাঙ্গন রোধই যে এ সাফল্যের গোপন চাবিকাঠি তা এক প্রকার ওপেন সিক্রেট। নদী ভাঙ্গন রোধ হওয়ার ফলে চর গুলো সমৃদ্ধ হতে শুরু করে। নদী তার গতিপথ ঘণ ঘন পরিবর্তন করলে চরাঞ্চলের উর্বরতা ক্রমশ হ্রাস পায়। তাই নদীতীর রক্ষা বাধ নদীর মূল স্রোত ধারা রক্ষার ফলে চর গুলো ধীরে ধীরে চিলমারীর খাবারের ঝুড়িতে পরিনত হতে থাকে। একসময়ের বালুময় চরে চিনা, কাউন,তরমুজ, বিভিন্ন প্রজাতির ডাল ছাড়া তেমন কিছু উৎপন্ন হতো না। ফলে ৮০-৯০ এর দশকে এ জনপদের মানুষ বছরের সিংহভাগ সময় কাউন- চিনা গ্রহণ করতো ভাতের বিকল্প হিসেবে। চর গুলোতে এখন উৎপন্ন হয় না এমন শস্য নাই বললেই চলে। পিঁয়াজ, রসুন,আদা, মরিচ,আখ,ভুট্টা, ধান,গম,চিনা, কাউন,ডাল, আলু, বেগুন, লাউ, কুমড়া, তরমুজ সহ প্রায় সকল শস্য। কৃষিতে চিলমারী যে বিপ্লব ঘটিয়েছে তার কৃতিত্ব সকল সরকারের। তবে বর্তমান সরকারকে একটু বেশি কৃতিত্ব দিতেই হবে। এতসব পন্য উৎপাদনের পরেও চিলমারী বাসীর দুঃখ রয়েই গেছে। বছরে কয়েকশত টন শস্য নষ্ট হয় সংরক্ষণের অভাবে। চিলমারীতে কোন হিমাগার নাই। আশা রাখি সরকার খুব দ্রুত এ বিষয়ে পদক্ষেপ নিবে। সরকারকে যে একটু বেশি কৃতিত্ব দিয়েছি তার অন্যতম কারন চর গুলোতে আশ্রয়ন প্রকল্প। এসবে মানুষ গবাদিপশু ও খাদ্য শস্য সংরক্ষণ করা যায়।

আমার দেখা চিলমারীর বিপ্লবিক পরিবর্তনের একটা ছোট অংশ তুলে ধরলাম। অন্য আর্টিক্যালে বাকি অংশ তুলে ধরবো। এটা আমার ব্যক্তিগত মতামতের ভিত্তিতে লেখা।কাজেই ভুল ত্রুটি থাকলে এডিট করে দিবেন।